# Прокопий Кесарийскый

|
Прокопий Кесарийскый

 |
| --- |
| Προκόπιος ὁ Καισαρεύς |
| Увидьте фото
 |
| Уроджѣня | 1. тисячоліття, 500 Кесария Палестинска |
| Умертя | 565, 6 століття Константинополь |
| Занятя | історік, адвокат, писатель |
| Вызначны роботы | Polemon (De bellis; Войны, 8 книг); Peri Ktismaton (De aedificiis; О ставбах, 6 книг) и Anecdota (Historia arcana, Тайна история)
 |
|

---

 **Прокопий Кесарийскый** на Викискладѣ |
| VIAF:100172302, 89376420, 100172292, 100172318; GND:118741985; LCCN:n50025184; FAST:8316; BNF:121468212; NLKR/NLC:kup19970000079796; OL:OL44476A; Nordisk familjebok, Цифровая библиотека Европейской библиотеки по информации и культуре, Энциклопедический словарь Брокгауза и Ефрона, Енциклопедичний словник Гранат, Реальный словарь классических древностей по Любкеру, 1885, Енциклопедія Нутталла, Бібліотека найкращої світової літератури, Малый энциклопедический словарь Брокгауза и Ефрона, Encyclopædia Britannica, 11th edition, Паулі-Віссова
*Ту можуть быти податкы з Wikidata, не контролованы авторами статѣ* |

**Проко́пий Кесари́йскый** (лат. *Procopius Caesarensis*, ґрец. Προκόπιος ὁ Καισαρεύς; родив ся межи 490 а 507, Кесария Палестинска, Византска империя – умер *circa* 565, Константинополь) — византскый историк и писатель, секретарь войводы Белизара.

Прокопий быв штатный урядник и историк Восточной Римской империи. Доставши правницке образованя, од року 527 быв секретарьом и радником (consilarius) воеводы Белизара, брав участь во войнах з Вандалами (533–534), быв в сѣверной Африцѣ до року 536, пак в Италии в походѣ на Готох до року 540 и Персох. Од року 542 Прокопий, правдоподобно, быв в Константинополю, понеже описав великый мор, котрый там быв того року. Нич бизовно не мож знати о його далшом животѣ.

Од Прокопия ся захранили три великы дѣла: Polemon (De bellis; Войны, 8 книг); Peri Ktismaton (De aedificiis; О ставбах, 6 книг) и Anecdota (Historia arcana, Тайна история), появнена уже по його смерти.

В центрѣ книг о войнах Юстиниана стоить фигура Белизара. Велику цѣну мають описы войн и епизодох, де пише як свѣдок подѣй, не закрываючи хыбы Юстиниана и його воевод, и многочисленны епизоды, етнографичны и географичны, де меджи иншым пише и о Славянох при долном Дунаю (Σκλαβηνοι).

Книгы о ставбах, описуючы ставбы Юстиниана в розличных частях империи, написаны кедь не на росказ самого императора, та на основѣ официалной информации и так ся поважують за цѣнне жерело.

Вызнам книгы *Тайна история* спочивать в додаточной и пояснюючой информации ку книгам о войнах, котру автор не годен быв подати в тых книгах в страхови перед Юстинианом и його женов Теодоров. Суть то запалисты атакы на монаршу пару, на Белизара и його жену Антонину, на иншых высокых штатных урядникох. Через лютость тых атак, дакотры историкы кладуть под сомнѣв бизовность информации, але авторство Прокопия в цѣлому ся вызнавать. Што ся тыче умѣлецкой вартости, книга стоить ниже книг о войнах и чинить доим незавершености, найменше, недзбалого редагованя.

## Жерела и одказы

* **Ottův slovník naučný**. Illustrovaná encyklopaedie obecných vědomostí. Díl 20. Vyd. J. Otto. V Praze, 1903. S. 753. чеш.
* Procopius. **Encyclopædia Britannica**. July 31, 2019.  [перевірено 2020-06-24]. англ.

## Референции